Farg'onada erkak ayol haydovchiga zo'rlik ishlatib, mashina oynasini sindirdi — video

Farg'ona viloyati Quva tumanida erkak ayol haydovchiga zo'rlik ishlatgani aks etgan video tarqaldi. Bosh prokuratura matbuot kotibi holat yuzasidan “Bugun.uz”ga ma'lumot berdi.
Tarqalgan videoda erkak ayol haydovchining mashinasi oldiga kelib, uni avtomobildan tushishini so'ragan. Fuqaro bunga qarshilik ko'rsatib, mashinani harakatlantirmoqchi bo'lganida erkak uning yon oynasini sindirgan.
Bosh prokuratura matbuot kotibining ma'lum qilishicha, holat yuzasidan tuman ichki ishlar bo'limi tomonidan tergovga qadar tekshirish harakatlari olib borilmoqda. Tekshirish jarayoni Farg'ona viloyati prokuraturasi tomonidan nazoratga olingan.

Avvalroq Qoraqalpog'istonda bir guruh yigitlar 20 yoshli qizni kuch ishlatib, olib qochgani haqida xabar berilgandi.